সকাল থেকে একটার পর একটা খারাপ খবর এসেছে। মমতার মনের ওপর চাপ কেমন ছিল বোঝাই যায়। এই চাপ মাথায় নিয়েই মুখ্যমন্ত্রী আজ ফ্রি ওয়াই-ফাই জোনের উদ্বোধন করলেন পার্ক স্ট্রিটে।
 ওয়েব ডেস্ক: সকাল থেকে একটার পর একটা খারাপ খবর এসেছে। মমতার মনের ওপর চাপ কেমন ছিল বোঝাই যায়। এই চাপ মাথায় নিয়েই মুখ্যমন্ত্রী আজ ফ্রি ওয়াই-ফাই জোনের উদ্বোধন করলেন পার্ক স্ট্রিটে। দলের বাঁধন কেটে বেরিয়ে যাচ্ছেন অনেকে। প্রশ্ন উঠছে, আলগা হচ্ছে কি দলের রাশ? এই পরিস্থিতিতে রাজ্যের উন্নয়নকে সামনে রেখে বৃহস্পতিবার ঐক্যের বার্তা শোনা গেল মুখ্যমন্ত্রীর গলায়। মমতা বললেন, ইউনাইটেড উই স্ট্যান্ড। বৃহস্পতিবার সন্ধে ছটা থেকেই পার্ক স্ট্রিট হয়ে গেল ফ্রি ওয়াই-ফাই জোন। মুখ্যমন্ত্রীর টুইট দিয়ে শুরু হল তথ্য-প্রযুক্তির নতুন পথ চলা। ওয়াই-ফাই পরিষেবার হাত ধরে নতুন পথ চলা শুরু করল পার্ক স্ট্রিট।  মুখ্যমন্ত্রী জানিয়েছেন, কলকাতা ও সল্টলেকের পাশাপাশি রাজ্যের জেলাগুলিকেও ওয়াই-ফাই পরিষেবার আওতায় আনার চেষ্টা চলছে।